nahid-hub/BLUGE-bengali-wikipedia-section-title-prediction huggingface dataset:
ক্যামেরুন, কলম্বিয়া এবং কোস্টা রিকার মত দলগুলোর দূর্দান্ত নৈপূন্যের পরও সেমি-ফাইনালের চারটি দল ছিল সাবেক চার চ্যাম্পিয়ন। দলগুলো হল: আর্জেন্টিনা, ইংল্যান্ড, ইতালি এবং পশ্চিম জার্মানি। এই চারটি দলের জয় করা মোট বিশ্বকাপ শিরোপার সংখ্যা আট। এর আগে এমন চার চ্যাম্পিয়নের সেমি-ফাইনাল ঘটেছিল ১৯৭০ বিশ্বকাপে। যে দলগুলো প্রতিযোগিতায় চ্যাম্পিয়ন, রানার-আপ এবং তৃতীয় স্থান অর্জন করে তাদের প্রত্যেকেই পূর্বেকার প্রতিযোগিতায় ফাইনালে পরস্পরের মুখোমুখি হয়েছিল।

সঠিক অনুচ্ছেদ শিরোনাম কোনটি?
titleA. সিডিং
titleB. প্রতিযোগিতা পর্যালোচনা
titleC. ফিফার চূড়ান্ত তালিকা
titleD. শেষ চারের সকলেই সাবেক চ্যাম্পিয়ন
উত্তর: titleD
জগন্নাথ রায়ের অকাল মৃত্যুর পর তার একমাত্র পুত্র প্রাণনাথ রায় বিষয়সম্পত্তি প্রাপ্ত হন। তিনি পারিষদবর্গে পরিবৃত হয়ে এবং সকলের পরামর্শ নিয়ে জমিদারী পরিচালনা করতেন। তার অদ্ভুত স্বার্থত্যাগ ও দৃঢ় প্রতিজ্ঞাশীলতা সকলকে অভিভূত করেছিল। প্রজাদের কল্যাণার্থে তিনি গভীর মনোনিবেশ সহকারে এবং দক্ষতার সহিত জমিদারি সংক্রান্ত যাবতীয় বিষয় পরিদর্শন করতেন। বিয়ে করলেও তার কোন সন্তান হয়নি। এ কারণে তিনি পোষ্যপুত্র গ্রহণ করেন যার নাম প্রসন্ননাথ রায়। মৃত্যুর আগে তিনি সকল বিষয়সম্পত্তি প্রসন্ননাথ রায়কে সম্প্রদান করে যান।

সঠিক অনুচ্ছেদ শিরোনাম কোনটি?
titleA. দয়ারাম রায়
titleB. প্রসন্ননাথ রায়
titleC. প্রাণনাথ রায়
titleD. প্রমদানাথ রায়
উত্তর: titleC
রোমেল দক্ষিণ জার্মান বা সোয়াবিয়ান টানে জার্মান ভাষায় কথা বলতেন। তিনি তৎকালীন প্রুশিয়ান ক্ষমতা কুক্ষিগতকারীদের দলে ছিলেন না। তিনি জার্মান আর্মিতে "জেনারেল স্টাফ" এর পদ হেলায় ছেড়ে দেন যেটা ছিল সেনা অফিসারদের উঁচু র‍্যাংকে উঠার সুযোগ। এরচেয়ে তিনি সম্মুখ সমরের অফিসার এর জীবন বেছে নেন। 
তার যুদ্ধের সময় লেখা ডায়ারি মিলিটারি পাঠ্যবই হিসেবে বিবেচিত হত। তার লেখা হিটলার নিজেই খুব পছন্দ করতেন। ১৯৩৫ সালে তিনি 'যুব হিটলার' সংগঠনে তরুনদের গড়ে তোলার দায়িত্ব পান। ১৯৩৮ সালে তিনি কর্নেল উপাধি পান এবং একটি যুদ্ধবিদ্যার একাডেমিতে কমান্ডার হিসেবে নিয়োগপ্রাপ্ত হন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রথম বিশ্বযুদ্ধে অবদান
titleC. মৃত্যু
titleD. দুই মহাযুদ্ধের মধ্যকালীন সময়ে রমেল
উত্তর: titleD
এই প্রজাতির প্রজাপতি সাধারণত চঞ্চল স্বাভাবের হয়। এরা অত্যন্ত দ্রুত উড়তে পারে এবং কখনই এদের প্রায় স্থির হয়ে বসতে দেখা যায় না। এদের ওড়ার ভঙ্গিমা অত্যন্ত বলিষ্ঠ । এরা ভেজা মাটি থেকে বা বিভিন্ন প্রাণীর বিষ্ঠা থেকে রস আহরণ করে থাকে। মিঞ্জি প্রজাপতিদের ফুলের মধুর প্রতি আসক্তি দেখা যায়। এরা সাধারণত গাছের পাতায় ডানা মুড়ে বিশ্রাম নিয়ে থাকে। তবে কখনো কখনো খুব কম সময়ের জন্য ডানা মেলে বসে এবং তাপ আহরণ করে।

সঠিক অনুচ্ছেদ শিরোনাম কোনটি?
titleA. ডিম
titleB. আচরণ
titleC. লার্ভা
titleD. জীবনচক্র
উত্তর: titleB
১৭৭৮ সালে ন্যাথানিয়েল ব্র্যাসি হ্যালহেডের (হালেদ) "আ গ্রামার অব দ্য বেঙ্গল ল্যাঙ্গুয়েজ" প্রকাশনার মাধ্যমে বাংলা মুদ্রণশিল্পের জন্ম হয়। বইটি ইংরেজি ভাষাতে লেখা হলেও এতে বাংলা বর্ণপরিচয় ও বাংলা লেখার নিদর্শন সবই বাংলা মুদ্রাক্ষরে ছাপা হয়। এই মুদ্রণে প্রথমবারের মত "বিচল হরফ" প্রযুক্তি ব্যবহার করা হয়। এই কৌশলে প্রতিটি হরফের জন্য আলাদা একটি ব্লক থাকে, যে ব্লকটিকে ইচ্ছামত নড়ানো ও বসানো যায়। জার্মানির ইয়োহানেস গুটেনবের্গ ছিলেন এই প্রযুক্তির উদ্ভাবক। বাংলা মুদ্রণে হালেদের বইতে চার্লস উইলকিন্স এবং তার সহকারী পঞ্চানন কর্মকার এই প্রযুক্তি প্রথমবারের মত প্রয়োগ করেন। ধাতুর ব্লকে ঢালাই করা একই আকৃতি একই হরফের জন্য একাধিক পাতাতে ব্যবহার করা যায় বলে বাংলা ছাপা হরফে একটা স্থায়ী, বৈষম্যহীন রূপ এসেছিল। তবে এই প্রথম দিককার হরফগুলি খুব সুদৃশ্য ও পরিণত ছিল না। ইংরেজির তুলনায় বাংলা হরফের আকার ছিল বেশ বড়। ইউরোপে এর প্রায় তিনশত বছর আগেই বিচল হরফে ছাপার প্রযুক্তি শুরু হয়ে গেলেও বাংলাতে এটি ছিল একেবারেই নতুন একটি ঘটনা। চার্লস উইলকিন্স ও তার সহকারী পঞ্চানন কর্মকার সম্ভবত এই বিষয়ে অভিজ্ঞ কারিগর ছিলেন না।

১৮০০ সালে শ্রীরামপুরে ব্যাপটিস্ট মিশন প্রেস প্রতিষ্ঠিত হয়। এখানে উইলিয়াম কেরি ও উইলিয়াম ওয়ার্ড ছিলেন ছাপখান বিশেষজ্ঞ। তারা সেখানে পঞ্চানন কর্মকারের চাকরির ব্যবস্থা করেন। এদের মিলিত প্রচেষ্টায় বাংলা হরফের চেহারার উন্নতি হতে থাকে। ১৯শ শতকের তৃতীয় দশকেই বাংলা ছাপার চেহারা অনেকখানি পাল্টে যায়। ১৮৩১ সালে ভিনসেন্ট ফিগিন্স সম্ভবত প্রথম বাণিজ্যিকভাবে বিক্রির জন্য বাংলা হরফ তৈরি করেছিলেন।

এসময়কার বাংলা হরফের বৈশিষ্ট্যগুলি এরকম:

সঠিক অনুচ্ছেদ শিরোনাম কোনটি?
titleA. যুক্তাক্ষর
titleB. ইতিহাস
titleC. বাংলা মুদ্রণের প্রথম অর্ধশতাব্দী
titleD. লাইনোটাইপ পর্ব
উত্তর: titleC
বিপ্লবের পরিকল্পনায় কাস্ত্রের প্রথম পদক্ষেপ ছিল মেক্সিকো হতে কিউবায় আক্রমণ চালান। ১৯৫৬ সালের ২৫শে নভেম্বর তারা কিউবার উদ্দেশ্যে যাত্রা শুরু করে। পৌছানোর সাথে সাথেই বাতিস্তার সেনাবাহীনি কর্তৃক আক্রন্ত হন। তার ৮২ জন সহচরী মারা যান অথবা কারাবন্দী হয়, মাত্র ২২জন এ যাত্রায় বেঁচে যায়।গেভারা লিখেছিলেন সেটা ছিল সেই রক্তক্ষয়ী মুখামুখি সংঘর্ষের সময় যখন তিনি তার চিকিত্সা সামগ্রীর সাথে একজন কমরেডের ফেলে যাওয়া এক বাক্স গোলাবারুদ নিয়েছিলেন, যা তাকে পরিশেষে চিকিত্সক থেকে বিপ্লবীতে পরিনত করে।

সিয়েরা মস্ত্রা পর্বতমালায় বিদ্রোহীদের ছোট্ট একটা অংশ পুনরায় সংঘবদ্ধ হতে পেরেছিল। সেখানে তারা ২৬ শে জুলাই আন্দোলনের গেরিলা এবং স্থানীয় লোকজনদের সহযোগিতা লাভ করেছিলেন। সিয়েরা থেকে দল উঠেয়ে দেবার সময় কাস্ত্রোর একটি সাক্ষাতকার নিউয়র্ক টাইমসে প্রকাশ করা হয়। যার আগে ১৯৫৭ পর্যন্ত সারা পৃথিবীর মানুষ জানত না তিনি বেঁচে আছেন কি না! সেই নিবন্ধে কাস্ত্রো ও বিপ্লবীদের কাল্পনিক ছবি ছিল। গেভারা সেই সাক্ষাতকারে উপস্থিত ছিলেন না কিন্তু কিছু দিন পর তিনি তাদের এই বিপ্লবে প্রচার মাধ্যমের গুরুত্ব বুঝতে পারেন। আত্মবিশ্বাসের সাথে সাথে রসদ সরবরাহ কমে এসেছিল পাশাপাশি ছিল প্রচণ্ড মশার উত্পাত তাই গেভারা সেই সময়টাকে যুদ্ধের সবচেয়ে ব্যাথার সময় বলে অবহিত করেছিলেন।

যুদ্ধচলাকালীন চে বিদ্রোহী সেনাবাহিনীর অখণ্ড অংশ হয়ে গিয়েছিলেন। তিনি ফিদেল কাস্ত্রোকে বিভিন্ন প্রতিযোগিতা, কূটনীতি এবং অধ্যবসায়ের কথা জানিয়ে ছিলেন। গেভারা গ্রেনেড তৈরির কারখানা, রুটি সেকানোর জন্য চুল্লি প্রস্তুত এবং নিরক্ষর সঙ্গীদের লেখাপড়ার জন্য পাঠশালা তৈরি করেন। তাছাড়াও তিনি একটি স্বাস্থ্য কেন্দ্র প্রতিষ্ঠা, সামরিক প্রশিক্ষনের কর্মশালা আয়োজন এবং তথ্য সরবরাহের জন্য পত্রিকা প্রচার করতেন। বিখ্যাত টাইম ম্যাগাজিন তিন বছর পর তাকে ’’কাস্ত্রোর মস্তিষ্ক’’’ বলে আখ্যায়িত করেছিল। তার পর তিনি বিদ্রোহী বাহিনীর কমান্ডার হিসেবে পদোন্নতি পান। গেভারা শৃঙ্খলার ব্যাপারে অত্যন্ত কঠোর ছিলেন, কর্তব্যে অবহেলাকারীদের তিনি নির্দ্বিধায় গুলি করতেন। তার এই প্রচন্ড মানসিকতা তাকে তার ইউনিটে সবার চেয়ে ভয়ংকর করে তুলেছিল। তাই গেরিলা অভিযানের সময় গুপ্তঘাতকদের মৃত্যুদন্ড দেবার দায়িত্ব ছিল তার উপর। চে এমন কঠিন প্রশাসক হওয়া সত্ত্বেও সৈন্যদের শিক্ষক হিসেবে ছিলেন অত্যন্ত জনপ্রিয় এবং কাজের ফাঁকে তাদের জন্য বিনোদনের ব্যবস্থাও করতেন।

সঠিক অনুচ্ছেদ শিরোনাম কোনটি?
titleA. গুয়াতেমালা, আরবানিজ এবং ইউনাইটেড ফ্রুট
titleB. মোটর সাইকেল অভিযান
titleC. কিউবা বিপ্লব
titleD. আন্তর্জাতিক কূটনীতি
উত্তর: titleC
খন্যান রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে বেলুড় পর্যন্ত ৫ টি, বেলুড় থেকে শ্রীরামপুর পর্যন্ত ৩ টি, শ্রীরামপুর থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি, ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।

হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. রেলপথ
titleD. পরিকাঠাম
উত্তর: titleC
এটন কলেজে থাকাকালে ব্যাটসম্যান হিসেবে তিনি তার প্রতিভা বিকাশে যথেষ্ট সচেতনতার স্বাক্ষর রাখতে সচেষ্ট ছিলেন। এটনে শেষের বছরগুলোয় ১৯২২ ও ১৯২৩ সালে প্রথম একাদশের সদস্য ছিলেন। হ্যারোর বিপক্ষে পূর্ব থেকে চলে আসা নির্ধারিত খেলায় এটনের সদস্যরূপে ১৫৯ রান তুলেন। উইনচেস্টারের বিপক্ষে ১১৩ রান তুলেন। ফলে, প্রথম ছাত্র হিসেবে একই বছরে উভয় খেলায় সেঞ্চুরি করার কৃতিত্বের অধিকারী হন। পঞ্চাশোর্ধ্ব গড়ে রান তুলেন তিনি। ঐ বছরগুলোয় লিচেস্টারশায়ারের সদস্যরূপে খেলার জন্যে কয়েকটি প্রস্তুতিমূলক খেলায় অংশ নেন।

এরপর কেমব্রিজের মাগদালেনে কলেজে ভর্তি হন। কেমব্রিজে অধ্যয়নকালে চার বছর উদ্বোধনী ব্যাটসম্যান হিসেবে খেলতেন। ফ্রেশম্যান হিসেবে ব্লুধারী হন ও ১৯২৭ সালে কেমব্রিজ বিশ্ববিদ্যালয় দলকে নেতৃত্ব দেন। ১৯২৭ সালে বিশ্ববিদ্যালয়ের খেলায় দলকে জয়ী হতে নেতৃত্ব দেন। লর্ডসে প্রশিক্ষণ ক্লাসগুলোয় এফ. ই. ল্যাসির সুদক্ষ তত্ত্বাবধানে নিজেকে শক্তভাবে গড়ে তুলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. শৈশবকাল
titleD. ব্যক্তিগত জীবন
উত্তর: titleC
শিপিং কর্পোরেশন অফ ইন্ডিয়া নামক সরকারি-মালিকানাধীন সংস্থাটির হাতে ভারতের যাবতীয় সামুদ্রিক পরিবহন এবং উপকূলীয় ও অন্যান্য সামুদ্রিক পরিবহন পরিকাঠামোর পরিচালনভার ন্যস্ত। এই সংস্থা দেশের ৩৫ শতাংশ পোতশুল্কের মালিক ও পরিচালক। জাতীয় ও আন্তর্জাতিক স্তরে ভারতের সমুদ্র বাণিজ্যের প্রায় সম্পূর্ণ অংশের পরিচালনভার কার্যত এই সংস্থার হাতেই ন্যস্ত। এই সংস্থার ২৭ লক্ষ জিটি-র (৮৮ লক্ষ ডিডব্লিউটি) ৭৯টি জাহাজসম্বলিত একটি নৌবহর রয়েছে। এছাড়াও সরকারি বিভাগ ও বিভিন্ন সংগঠনের তরফ থেকে গবেষণা, সমীক্ষা ও সাহায্যার্থে ১.২ লক্ষ জিটি-র (০.৬ লক্ষ ডিডব্লিউটি) ৫৩টি জাহাজসম্বলিত নৌবহর পরিচালনা করে শিপিং কর্পোরেশন। সংস্থার কর্মচারীদের প্রশিক্ষণ দেওয়া হয় মুম্বই শহরে অবস্থিত মেরিটাইম ট্রেনিং ইনস্টিটিউটে। ১৯৮৭ সালে স্থাপিত এই সংস্থাটি বিশ্ব সমুদ্র বিশ্ববিদ্যালয়ের একটি শাখা। শিপিং কর্পোরেশন মালটা ও ইরানেও যৌথ উদ্যোগে কাজ করে থাকে।

সঠিক অনুচ্ছেদ শিরোনাম কোনটি?
titleA. রেল
titleB. ট্যাক্সি
titleC. জলপথ ও সমুদ্র পরিবহন ব্যবস্থা
titleD. দূরপাল্লার পরিবহন ব্যবস্থা
উত্তর: titleC
মুনড্রাম পিরাই চলচ্চিত্রে একটি তরুণীকে দেখানো হয় যে একটি দূর্ঘটনায় পতিত হয়ে মানসিক ভারসাম্য হারিয়ে বাচ্চাদের মত আচরণ করা শুরু করে। অবদমিত যৌনতা এই চলচ্চিত্রের অন্যতম গুরুত্বপূর্ণ বিষয়, যেমনটি বলু মহেন্দ্রর পূর্ববর্তী চলচ্চিত্র "মুদু পানি" (১৯৮০) এর মূল বিষয়বস্তুও অবদমিত যৌনতাকে ঘিরেই ছিলো। তাছাড়া এই চলচ্চিত্রের আরেকটি গুরুত্বপূর্ণ বিষয় হলো দুই মূল চরিত্রের মধ্যে যৌন দুশ্চিন্তা থাকে এবং সেটা সমাধিত হয়না। চলচ্চিত্র সমালোচক কে. জেশী মুনড্রাম পিরাইকে শারীরিক এবং মানসিক অক্ষমতা দেখানো হয় এমন অন্যান্য তামিল চলচ্চিত্রের সঙ্গে তুলনা করেছেন যেমন "সেতু" (১৯৯৯), "পিতামাগান" (২০০৩), "পেরাড়াগান" (২০০৪), "চন্দ্রমুখী" (২০০৫), "আন্নিয়ান" (২০০৫) এবং সুরিয়া অভিনীত "গজিনী" (২০০৫)। পরিচালক বলুকে ভাগ্যলক্ষ্মী চরিত্রটির রেট্রোগ্রেড এ্যামনেশিয়া সম্বন্ধে জিজ্ঞেস করা হলে তিনি বলেছিলেন কাহিনীকে ঠিকমত ফুটিয়ে তোলার জন্য ওটির প্রয়োজন তিনি অনুভব করেছেন।
তামিল চলচ্চিত্র সমালোচক ভরদ্বাজ রঙ্গন কামাল হাসানের চরিত্র চিনু সম্বন্ধে বলেন যে, "চিনু বিজির জন্য কত কষ্ট করে, তাকে অনেক আদর যত্ন করে, এত ভালো জেনেও চিনুকে শেষমেশ খারাপ পরিণতি ভোগ করতে হয় যে এত ভালোবাসা দিয়েও শেষে বিজির দ্বারা পরিচয় পায়না'। ভরদ্বাজের একটি বই 'চলচ্চিত্রের দেয়ালের পিছে' তে তিনি কামালের অভিনয়ের প্রশংসা করেন এবং বলেন তার মত অভিনেতা ভারতে খুব কমই দেখা গিয়েছে।

স্ক্রল ডট ইন এর লেখিকা নন্দিনী রামনাথ মুনড্রাম পিরাই সম্বন্ধে বলেন, " চলচ্চিত্রটি আমার দেখা অন্যতম সেরা চলচ্চিত্র যেটাতে প্রত্যেক অভিনেতা-অভিনেত্রী তাদের সেরা পারফরমেন্স দেখিয়েছেন, এছাড়া চলচ্চিত্রটির গান, লোকেশন, সিনেমাটোগ্রাফি, প্রোডাকশন, পরিচালনা সব মিলিয়ে সব কিছুই একদম চমৎকার ছিলো"।
সঠিক অনুচ্ছেদ শিরোনাম কোনটি?
titleA. বিকাশ
titleB. প্রভাব এবং রিসেপশন
titleC. প্রযোজনা
titleD. কাহিনী
উত্তর: titleB
২০০৮ সাল শেষে সারে দল থেকে আলী ব্রাউনকে ছাড়পত্র দেয়া হয়। সারের নির্বাহী মন্তব্য করেন যে, ‘অ্যালাস্টেয়ার ব্রাউন সারের অন্যতম শুভাকাঙ্খী হিসেবে খেলেন। আমাদের সাথে থেকে বর্ণাঢ্যময় খেলোয়াড়ী জীবন অতিবাহিত করেছেন। সাম্প্রতিক বছরগুলোয় সর্বাপেক্ষা রান সংগ্রহকারীর ভূমিকায় অবতীর্ণ হয়েছেন। একদিনের ক্রিকেটেও তার রেকর্ড প্রায় অতুলনীয়। তার এ সকল কৃতিত্বে ক্লাব কর্তৃপক্ষ চীর ঋণী হয়ে থাকবে।’

নটিংহ্যামশায়ারের পক্ষে দুই বছর মেয়াদে ২০০৯ ও ২০১০ সালের জন্যে চুক্তিবদ্ধ হন। ২০১০ সালে দলটি কাউন্টি চ্যাম্পিয়নশীপের শিরোপা জয় করে। পাশাপাশি, সারে দলের সদস্য থাকাকালীন ১৯৯৯, ২০০০ ও ২০০২ সালে তিনটি শিরোপা জয়ে ভূমিকা রাখেন। ৪২ বছর বয়সে ২০১১ সালে নটিংহ্যামশায়ারের পক্ষে খেলা চলাকালে আগস্ট মাসে ঐ মৌসুম শেষে অবসর গ্রহণের কথা ঘোষণা করেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. দল-বদল
titleC. প্রথম-শ্রেণীর ক্রিকেট
titleD. অবসর
উত্তর: titleB
রবীন্দ্রনাথ ঠাকুরের উপন্যাস বাংলা ভাষায় তার অন্যতম জনপ্রিয় সাহিত্যকর্ম। ১৮৮৩ থেকে ১৯৩৪ সালের মধ্যে রবীন্দ্রনাথ মোট তেরোটি উপন্যাস রচনা করেছিলেন। এগুলির মধ্যে উল্লেখযোগ্য হল: "চোখের বালি", "গোরা", "ঘরে বাইরে", "চতুরঙ্গ", "শেষের কবিতা", "যোগাযোগ" "চার অধ্যায়" ইত্যাদি।

"ঘরে বাইরে" উপন্যাসে বিংশ শতাব্দীর প্রথমার্ধে ভারতীয় জনমানসে জাতীয়তাবাদের উত্থানের দিকটি আলোচিত হয়েছে। এই উপন্যাসে ধর্ম ও জাতীয়তাবাদের সংমিশ্রণের বিপদ ও তার প্রতি রবীন্দ্রনাথের বিতৃষ্ণা ব্যক্ত হয়েছে। অন্যদিকে "গোরা" উপন্যাসের বিষয়বস্তুও কতকটা একই; তবে এই উপন্যাসে ভারতীয়ত্বের স্বরূপ সন্ধানেও ব্রতী হন কবি। "ঘরে বাইরে" উপন্যাসে আত্ম-পরিচিতি, ব্যক্তিস্বাধীনতা ও ধর্মবিশ্বাসের মতো বিষয়গুলি এক পারিবারিক উপাখ্যান ও ত্রিকোণ প্রেমের সম্পর্কের আধারে আলোচিত হয়। "শেষের কবিতা" একটি কাব্যিক উপন্যাস। সাহিত্যতত্ত্ববিদ সুকুমার সেন সংস্কৃত সাহিত্যের গদ্যপদ্যমিশ্রিত "চম্পূ" রচনাশৈলীর সঙ্গে এই উপন্যাসের তুলনা করেছেন। এই উপন্যাস রবীন্দ্রনাথের এক শ্লেষাত্মক উপন্যাস। এখানে দেখা যায়, নায়ক অমিত রায় রবীন্দ্রনাথ ঠাকুর নামে এক বৃদ্ধ, সেকেলে ও অতি-নন্দিত কবির কাব্যদর্শনটিকে আক্রমণ করছেন।

রবীন্দ্রনাথের উপন্যাসগুলি বাঙালি পাঠকসমাজে জনপ্রিয়তা পেলেও বহির্বঙ্গে এগুলি খুব একটা পরিচিতি পায়নি। পরবর্তীকালে সত্যজিৎ রায় "ঘরে বাইরে" চলচ্চিত্রায়ণের মাধ্যমে উপন্যাসটিকে পাশ্চাত্য বিদ্বজ্জন সমাজে তুলে ধরেন। রবীন্দ্র-উপন্যাসের আরও দুটি বহু-প্রশংসিত চলচ্চিত্রায়ণ হল ঋতুপর্ণ ঘোষ পরিচালিত "চোখের বালি" ও সুমন মুখোপাধ্যায় পরিচালিত "চতুরঙ্গ"।

সঠিক অনুচ্ছেদ শিরোনাম কোনটি?
titleA. কবিতা
titleB. উপন্যাস
titleC. ছোট গল্প
titleD. চিত্রকলা
উত্তর: titleB
বালুচরি শাড়ী উপর বিশেষ ডিজাইন বৈশিষ্ট্য পৌরাণিক কাহিনি গল্প, যা বিষ্ণুপুর ও বাঁকুড়া এর পশ্চিমবঙ্গ মন্দিরে দেখা যায়। এতে নিপুন হস্তে প্রসাদ এবং বর্ডার, ফুল, প্রাণী এবং রাজদরবারের দৃশ্যের বিস্তৃত নকশা প্রদর্শন করা হয়। গল্পগুলো রামায়ণ এবং মহাভারতের দৃশ্যের কিছু বৈশিষ্ট্যযুক্ত ডিজাইন। বালুচরি শাড়ির সর্বাধিক জনপ্রিয় রঙ সবুজ, লাল, সাদা এবং হলুদ। 

একজন দক্ষ তাঁতির সাধারণত বালুচুরি শাড়িটি বুনতে ২০-২৫ দিন সময় লাগে।

সঠিক অনুচ্ছেদ শিরোনাম কোনটি?
titleA. বয়ন প্রক্রিয়া
titleB. তসর শাড়ি
titleC. বালুচরি শাড়ি
titleD. কাঞ্চিপুরম শাড়ি
উত্তর: titleC
ইসলামী আইন শাস্ত্রে "ওয়াকফ শব্দের একাধিক পরিভাষা রয়েছে।" শব্দটি এর বহুবচনে আওকাফ ( এর সমর্থক শব্দ হাবুস ( ) সাধারণত ফরাসি ভাষায় হাবুস অর্থ "বাসস্থান" । মালিকি মাযহাবের পরিভষায় এর অর্থ যিনি ওয়াকফ করেন। শিয়া মতবাদে এটি হলো একটি বিশেষ ধরনের "ওয়াকফ", যার মধ্যে প্রতিষ্ঠাতা ওয়াকফ সম্পত্তির নিষ্পত্তি করার অধিকার সংরক্ষণ করেন। সাধারণ পরিভাষায় যিনি এ বিধানে সম্পদ দান করেন 'আলওয়াকিফ" অথবা "আল-মুহিব্বিস। আর যে সম্পদ বা ভূমি দান করা হয় তাকে বলা" "আল-হল মওকুফ" বা "আল-মুহাব্বাস।" 

সঠিক অনুচ্ছেদ শিরোনাম কোনটি?
titleA. ধর্মীয় বিশ্বাস ও আইন
titleB. পরিভাষা
titleC. সুবিধাভোগী
titleD. ইতিহাস এবং অবস্থান
উত্তর: titleB
জুন, ১৯৮৩ সালে ডার্ক ওয়েলহাম এনএসডব্লিউ’র অধিনায়ক হিসেবে মনোনীত হন। ম্যাককস্কার তার খেলা চালিয়ে যেতে থাকেন। মাঝে-মধ্যে এনএসডব্লিউ’র অধিনায়কত্ব পালন করতেন। মৌসুম শেষে প্রথম-শ্রেণীর ক্রিকেটকে চিরতরে বিদায় জানান। জুন, ১৯৮৪ সালে রাণীর জন্মদিনের সম্মাননায় অর্ডার অব অস্ট্রেলিয়া পদবীতে ভূষিত হন।

খেলোয়াড়ী জীবনেই রিক ম্যাককস্কার আর্থিক পরিকল্পনা ও বীমা পেশায় জড়িত হয়ে পড়েন। এরপর ন্যাশনাল মিউচুয়ালে কাজ করেন। ১৯৮৪-৮৫ মৌসুমে অস্ট্রেলিয়ার দল নির্বাচকমণ্ডলীর সদস্য মনোনীত হন। কিন্তু ঐ গ্রীষ্মের শেষদিকে পদত্যাগ করেন তিনি। নিউ ক্যাসলে নিউ ল্যাম্বটনের পক্ষে স্তরভিত্তিক খেলায় অংশগ্রহণ অব্যাহত রাখেন। এরপর ১৯৮৮ সালে অবসর গ্রহণ করেন তিনি। ক্রিকেটের পাশাপাশি প্রতিযোগিতাধর্মী টেনিস খেলায়ও সিদ্ধহস্তের অধিকারী তিনি।

সঠিক অনুচ্ছেদ শিরোনাম কোনটি?
titleA. বিশ্ব সিরিজ পরবর্তী ক্রিকেট
titleB. ব্যক্তিগত জীবন
titleC. টেস্ট ক্রিকেট
titleD. অবসর
উত্তর: titleD
২৪ আগস্ট, ১৯৭৮ তারিখে নিউজিল্যান্ডের বিপক্ষে তার টেস্ট অভিষেক হয়।

একমাত্র ক্রিকেটার হিসেবে ১৯৮১-৮২ ও ১৯৮৯-৯০ মৌসুমে দুইবার ইংল্যান্ড দলের সদস্যরূপে নিষিদ্ধঘোষিত দক্ষিণ আফ্রিকা সফরে যান। বর্ণবৈষম্যবাদের কারণে তৎকালীন সময়ে টেস্ট অঙ্গন থেকে দক্ষিণ আফ্রিকাকে নিষেধাজ্ঞা প্রদান করা হয়েছিল। গ্রাহাম গুচের প্রকাশিত সফরকালীন দিনপঞ্জীতে এম্বুরিকে শুধুমাত্র কু ক্লাক্স ক্লানের সদস্যরূপে পোষাক পরিহিত অবস্থায় চিত্রিত করা হয় ও প্রথম বিদ্রোহী সফরের সংবাদ প্রকাশের ঠিক পূর্বক্ষণে তার অন্তর্ভূক্তির কথা জানানো হয়।

১৯৮৮ সালে এম্বুরি স্বল্পসময়ের জন্য ইংল্যান্ডের টেস্ট অধিনায়কত্ব করেছিলেন যা অ-প্রসিদ্ধ চার অধিনায়কের গ্রীষ্মকাল নামে পরিচিত ছিল। ওয়েস্ট ইন্ডিজের বিপক্ষে প্রথম টেস্টের পর মাইক গ্যাটিংকে অধিনায়কের দায়িত্ব থেকে অব্যহতি দেয়া হলে এম্বুরি পরবর্তী দুই টেস্টে অধিনায়কত্ব করেন। তবে উভয়ক্ষেত্রেই দল পরাজিত হয়েছিল। এম্বুরিকেও অব্যহতি দেয়া হয় ও ক্রিস কাউড্রে তার স্থলাভিষিক্ত হন। কাউড্রে মাত্র এক টেস্টে অধিনায়কত্ব করার পর গ্রাহাম গুচকে এ দায়িত্বভার প্রদান করা হয়েছিল।

টেস্ট জীবনের শেষদিকে এম্বুরিকে ইংল্যান্ডের পক্ষে সিরিজের একটি টেস্টে অংশগ্রহণ করতে দেখা যায়। ১৯৯৩ সালে অস্ট্রেলিয়া ও ১৯৯৫ সালে ওয়েস্ট ইন্ডিজের বিপক্ষে মাঠে নামেন তিনি।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. কোচিং
titleC. খেলোয়াড়ী জীবন
titleD. কাউন্টি ক্রিকেট
উত্তর: titleC
পেনশনের টাকা দিয়ে মা ও শিশুদের জন্য গড়ে তোলেন ডা. এম আর খান ও আনোয়ারা ট্রাস্ট। এ ট্রাস্ট থেকে শিশু স্বাস্থ্য ও শিক্ষায় অনুদান, হাসপাতাল ও স্কুল প্রতিষ্ঠা, মেধাবী ও গরিব শিক্ষার্থীদের বৃত্তি প্রদান এবং চিকিৎসাক্ষেত্রে ভালো অবদানের জন্য দেয়া হয় ডা. এম আর খান ও আনোয়ারা ট্রাস্ট স্বর্ণপদক। ২০১১ সালে এ স্বর্ণপদক পেয়েছেন কমিউনিটি মাদার এ্যান্ড চাইল্ড কেয়ার ফাউন্ডেশনের সভাপতি অধ্যাপক ডা. এম এখলাসুর রহমান।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পরিবার
titleC. পুরস্কার ও সম্মাননা
titleD. পুরস্কার প্রদান
উত্তর: titleD
ঠাকুরগাঁওয়ের রুহিয়া আজাদ মেলাটি আজো উত্তর জনপদের কালের সাক্ষী হয়ে আছে। ব্রিটিশ আমলে ঊনবিংশ শতাব্দীর গোড়ার দিকে উত্তরাধিকার সূত্রে প্রাপ্ত ১৫৩ নং লাট ঝারগাঁওয়ের জমিদার শ্রী তারিণী প্রসাদ রায়চৌধুরী তার জমিদার বাড়ীর দক্ষিণে বর্তমান বাংলাদেশ-ভারত উত্তর-পশ্চিম সীমান্তবর্তী নাগর নদীর কোল ঘেঁষে একটি রাশ মন্দির স্থাপন করেন। রাশ পূর্ণিমাকে কেন্দ্র করে প্রতি বছর পূজার সময় যে লোক সমাগম হতো কালক্রমে তা একটি মেলায় রুপান্তরিত হয় এবং স্থানীয়ভাবে আলোয়াখোয়া মেলা নামে পরিচিতি পায়।

ঊনবিংশ শতাব্দীর ষাটের দশকে জমিদার তারিণী প্রসাদ রায়ের পুত্র শ্রী শ্যামা প্রসাদ রায়চৌধুরী যিনি বাচ্চা বাবু নামেই সমধিক পরিচিত ছিলেন, তারই ঐকান্তিক প্রচেষ্টায় আলোয়াখোয়া মেলাটি আন্তর্জাতিক রুপ পরিগ্রহ করে এবং মেলার খ্যাতি দূর দূরান্ত পর্যন্ত পরিব্যাপ্তি লাভ করে। জনশ্রুতি আছে যে, এই মেলায় ভারত বর্ষের বিভিন্ন এলাকা যেমন, ভূটান, নেপাল, কাশ্মির, এমনকি সুদূর ইরান থেকেও লোকেরা বিভিন্ন প্রকার দ্রব্য সামগ্রী, হাতি, ঘোড়া, উট, দুম্বা, গরু, মহিষ ইত্যাদি কেনা-বেচার জন্য নিয়ে আসত।

১৯৪৭ সালে ব্রিটিশ ভারত ভেঙ্গে ভারত ও পাকিস্তান দুটি স্বাধীন রাষ্ট্র গঠিত হলে নাগর নদীটি দুই দেশের আন্তর্জাতিক সীমারেখায় পরিণত হয়, ফলে আলোয়াখোয়া মেলাটি নাগর নদীর পূর্ব প্রান্তে তৎকলীন পূর্ব পাকিস্তানের (বর্তমান বাংলাদেশ) মধ্যে সীমাবদ্ধ হয়ে পড়ে। কয়েক বছর এভাবে চলার পর সীমানা নিরাপত্তার অজুহাতে তাও বন্ধ যায়।

এরপরে ১৯৫৯ খ্রিস্টাব্দে ঠাকুরগাঁও মহকুমার রুহিয়া এলাকার ব্যক্তিবর্গের উদ্যোগে "রুহিয়া আজাদ মেলা" নামে মেলাটির পুনর্জন্ম ঘটে। তখন থেকে অদ্যাবধি কাল পর্যন্ত মেলাটি বর্তমান রুহিয়া থানার রামনাথ হাট সংলগ্ন এলাকায় প্রতি বছর আয়োজিত হয়ে আসছে। "রুহিয়া আজাদ মেলা" নতুন নামে এর যাত্রার শুরুর দিকে এটি স্থানীয় পরলোকগত ক্ষিতিন্দ্র মোহন সেন, মরহুম নুরল ইসলাম সাহেব, মরহুম নুরুল হক বোমবার্ড, মরহুম ফইম উদ্দীন, সাবেক পানি সম্পদমন্ত্রী ও আওয়ামীলীগের প্রেসিডিয়াম সদস্য রমেশ চন্দ্র সেন, কমরেড আব্দুল আজিজসহ প্রমুখ ব্যক্তির পৃষ্টপোষকতা লাভ করে।

সঠিক অনুচ্ছেদ শিরোনাম কোনটি?
titleA. নামকরণের পটভূমি
titleB. মেলার সময়কাল
titleC. ইতিহাস
titleD. বিনোদন
উত্তর: titleC
চলচ্চিত্রের দৃশ্যায়ণ করা হয়েছে কলকাতা, দুবাইসহ আরো কিছু স্থানে। এর টাইটেল ট্র্যাকের দৃশ্যায়ণ বোলপুরে হলেও এর খরচ দুবাইয়ে দৃশ্যায়ণ হওয়া কিছু গানের খরচের চেয়েও অনেক বেশি, প্রায় চল্লিশ লাখ টাকা। ৩৮-৪৩ ডিগ্রী সেলসিয়াসে শ্যুটিং হওয়া এই গানে জিৎ খালি গায়ে দর্শকের সামনে আসবেন। এর জন্য নায়ককে আলাদাভাবে ডায়েট করতে হয়েছে। তিনি চলচ্চিত্রের দৃশ্যায়ণ শুরুর ১০ দিন আগে থেকেই লবণছাড়া ডায়েটে ছিলেন।

সঠিক অনুচ্ছেদ শিরোনাম কোনটি?
titleA. কাহিনী
titleB. সংগীত
titleC. দৃশ্যায়ণ
titleD. প্রযোজনা
উত্তর: titleC
১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে জন্মগ্রহণ করেন। ফরিদপুরে থাকাকালীন সময়ে তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপননকারী এবং চলচ্চিত্রে শব্দ কলাকুশলী হিসাবে কাজ করেন। ২০১৮ সালের ৩০ ডিসেম্বর কলকাতায় ৯৫ বছর বয়সে বার্ধক্যজনিত সমস্যার তার মৃত্যু হয়।

সঠিক অনুচ্ছেদ শিরোনাম কোনটি?
titleA. বিষয় সংক্ষেপ
titleB. অরো দেখুন
titleC. লেখক পরিচিতি
titleD. পরিচ্ছেদসমূহ
উত্তর: titleC
অধিকাংশ বছরে প্রতিযোগিতাগুলি বহুমুখী প্রতিযোগীযুক্ত ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ এবং ২০০১ সালের রাজ্যের বিধানসভা নির্বাচনে, ফরওয়ার্ড ব্লকের দীপক চন্দ্র সরকার, তৃণমূল কংগ্রেসের মিহির গোস্বামীকে পরাজিত করে। কংগ্রেসের প্রতিনিধিত্ব করেন মিহির গোস্বামী ১৯৯৬ সালে ফরওয়ার্ড ব্লকের অপরাজিতা গোপ্পীকে পরাজিত করেন। ফরওয়ার্ড ব্লকের বিমল কান্তি বাসু ১৯৯১ সালে কংগ্রেসের মিহির গোস্বামীকে পরাজিত করেন। ফরওয়ার্ড ব্লকের অপরাজিতা গোপ্পী ১৯৮৭ সালে কংগ্রেসের মিহির গোস্বামীকে পরাজিত করেন। ১৯৮২ সালে কংগ্রেসের সুনিল কর এবং ১৯৭৭ সালে কংগ্রেসের বিমল চন্দ্র ধর।

সঠিক অনুচ্ছেদ শিরোনাম কোনটি?
titleA. ১৯৭৭ - ২০০৬:কোচবিহার উত্তর কেন্দ্র
titleB. ১৯৭৭ - ২০০৬:কোচবিহার পশ্চিম কেন্দ্র
titleC. ১৯৬২ - ১৯৭২: কোচবিহার উত্তর, দক্ষিণ ও পশ্চিম নির্বাচন কেন্দ্র
titleD. নির্বাচনী ফলাফল
উত্তর: titleA
যেহেতু তৃতীয় রেল ব্যবস্থাগুলি মাটির নিকটবর্তী বিদ্যুৎস্পৃষ্ট হওয়ার বিপদগুলি উপস্থিত করে, সেই কারণে উচ্চ ভোল্টেজের (১৫০০ ভি এর উপরে) এই ব্যবস্থা নিরাপদ বলে বিবেচিত হয় না। অতএব পর্যাপ্ত শক্তি হস্তান্তর, উচ্চ প্রতিরোধক ক্ষতি ফলে এবং তুলনামূলকভাবে ঘনসন্নিবিষ্ট ফিড পয়েন্টগুলির (বৈদ্যুতিক সাবস্টেশনগুলি) প্রয়োজনে খুব উচ্চতর বিদ্যুৎ ব্যবহার করা আবশ্যক।

বৈদ্যুতিকৃত রেল যে কেউ কে বিচলিত বা ট্র্যাকের উপর পড়ে তাদের বিদ্যুৎস্পৃষ্ট হওয়ার হুমকি দেয়। প্ল্যাটফর্মের স্ক্রিনের দরজা ব্যবহার করে এটি এড়ানো যায়, বা স্টেশন বিন্যাস দ্বারা প্ল্যাটফর্ম থেকে দূরে ট্র্যাকের পাশে কন্ডাক্টর রেল রেখে ঝুঁকি হ্রাস করা যায়। যোগাযোগ থেকে তৃতীয় রেল রক্ষা করার জন্য একটি অন্তরণকৃত আবরণবোর্ড ব্যবহারের দ্বারা বিদ্যুৎস্পৃষ্টের ঝুঁকি হ্রাস করা যায়, যদিও অনেকগুলি ব্যবস্থা এটি ব্যবহার করে না।

সঠিক অনুচ্ছেদ শিরোনাম কোনটি?
titleA. সুবিধাগুলি এবং অসুবিধাগুলি
titleB. আবহাওয়ার প্রভাব
titleC. ইতিহাস
titleD. নিরাপত্তা
উত্তর: titleD
ঐশ্বরিক নেতা মুহাম্মদের পরিবারের বাইরে থেকে আসা নিষিদ্ধ। আলী আল-রিধার মতে, যেহেতু তার আনুগত্য করা বাধ্যতামূলক, তাই ঐশ্বরিক নেতাকে স্পষ্টভাবে নির্দেশ করার জন্য একটি চিহ্ন থাকতে হবে। এই চিহ্নটি হলো মুহাম্মদের সাথে তার আত্মীয়তার সুসম্পর্কীয় সম্পর্ক এবং তার বংশের সাথে সুস্পষ্ট সাক্ষাৎ যাতে লোকেরা তাকে অন্যের থেকে আলাদা করতে পারে এবং তার দিকে সুস্পষ্টভাবে পরিচালিত হয়। অন্যথায় অন্যরা মুহাম্মদের বংশধরদের তুলনায় মহৎ এবং তাদের অনুসরণ ও আনুগত্য করা উচিত; এবং মুহাম্মদের বংশধররা হুকুমে আবদ্ধ এবং মুহাম্মদের শত্রু যেমন আবী জাহেল বা ইবনে আবী মায়েতের বংশধরদের অধীন। তবে, অন্যদের দায়িত্বে ও আনুগত্যের চেয়ে মুহাম্মদ (সা.) অনেক উন্নত। অধিকন্তু, একবার মুহাম্মদের নবুওয়াত সাক্ষ্য দিলে তারা তার আনুগত্য করবে, কেউ তার বংশধরকে অনুসরণ করতে দ্বিধা করবে না এবং এটি কারও পক্ষে কঠিন হবে না। দুর্নীতিগ্রস্থ পরিবারগুলির বংশকে অনুসরণ করা কঠিন। এবং সে কারণেই সম্ভবত মুহাম্মদ (সা.) এবং অন্যান্য নবীদের মূল বৈশিষ্ট্য ছিল তাদের শ্রেষ্ঠত্ব। বলা হয় যে একটি অসম্মানিত পরিবার থেকে উদ্ভূত কেহ তাদের কারও জন্য নয়। এটা বিশ্বাস করা হয় যে আদম পর্যন্ত মুহাম্মদের সমস্ত পূর্বপুরুষ সঠিক মুসলমান ছিলেন। যিশুও এক ধার্মিক পরিবার থেকে এসেছিলেন, যেমন কুরআনে বর্ণিত আছে যে তার জন্মের পরে লোকেরা মরিয়মকে বলেছিল: "হে হারুনের বোন, তোমার পিতা খারাপ লোক ছিলেন না, বা তোমার মাও অসতী ছিলেন না।" 

সঠিক অনুচ্ছেদ শিরোনাম কোনটি?
titleA. জায়েদি ইমামগণ
titleB. কেন কেবলমাত্র (নির্দিষ্ট) মুহাম্মদের পরিবারের সদস্য হতে হবে?
titleC. ইসমাইলি দর্শন
titleD. ব্যুৎপত্তি
উত্তর: titleB
২০১৫ সালে সাইপ্রাসের জাতীয়তা অর্জনের পরে, লাল চাঁদ দুবাই এবং যুক্তরাজ্যে এলসি ওয়েল প্রতিষ্ঠা করেছিলেন সমাজকে সহায়তা করার জন্য নিখরচায় যোগব্যায়াম এবং পরামর্শ সেশনগুলোর মাধ্যমে একটি সুস্থতার উদ্যোগ নেন। ২০১৮ সালে এলসি ওয়েল নামে তিনি লন্ডনে একটি ওয়েলেন্স লাউঞ্জ শুরু করেছিলেন। এলসি ওয়েল সংস্থার লক্ষ্য অন্যদের সাহায্য করার বিষয়ে লাল চাঁদের দৃষ্টিভঙ্গি প্রতিফলিত করে। এলসি ওয়েল সংগঠনটি নিখরচায় যোগব্যায়াম এবং ধ্যানের ক্লাস সরবরাহ করে। এছাড়াও, এই সুস্থতা সংস্থা স্ট্রেস ম্যানেজমেন্ট এবং একটি স্বাস্থ্যকর জীবনধারা সম্পর্কিত বিভিন্ন পরামর্শ সেশন এবং কর্মশালা দেয়। বর্তমানে, ১০,০০০-এরও বেশি লোক মিঃ চাঁদের এলসি ওয়েল সংস্থার সদস্য।

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. পুরস্কার
titleC. রাজনৈতিক পেশা
titleD. ভালভাবে এলসি গঠন
উত্তর: titleD